Gyimesi László

 *Dünnyög egy nótát*

 A béna hadfi tegnap ért haza.

 Sima botjában mérföldek, ezernyi,

 Dünnyög egy nótát,

 A világa volt-e szebb valaha.

 Dünnyög egy nótát,

 Kopog a botja, szíve ritmusára,

 Vak lóért nem adná a rá váró csendet,

 Emlékek rágják, percegő szúvak.

 A háza áll még, bár roppant üres,

 Ágyából kiszálltak mind az álmok,

 Begyújtja tűzhelyét, tojást süt,

 Dünnyög egy nótát, mi mást tehet.

 A világa szebb volt-e valaha?

 Ide sietett annyira haza?

 Serceg a zsír, roppan a venyige,

 A láng ellobban, egyél már, gyere.